**IV. ročník študentského sympózia z pracovného práva**

**„*Ochrana zamestnanca perspektívou priemyselnej revolúcie 4.0*“**

V poradí IV. ročník študentského sympózia z pracovného práva sa nesie v duchu prínosov i nástrah novej technologickej spoločnosti pre pracovnoprávne vzťahy. Informatizácia, robotizácia, automatizácia – často skloňované pojmy súčasnosti. Ako digitálny svet ovplyvňuje trh práce? Aké sú jeho dôsledky pre zamestnancov a ich ochranu?

Téma aktuálneho ročníka študentského sympózia bude zameraná na všeobecný rozmer informačného veku a výzvy, ktoré pracovnému právu otvára. Právnemu rozboru budú tiež podrobené konkrétne pracovnoprávne aspekty týkajúce sa garancie sociálnych práv zamestnancov. Cieľom sympózia je poukázať na následky štvrtej priemyselnej revolúcie pre vytváranie či redukciu pracovných príležitostí, rozširovanie atypických foriem zamestnania, otázky odmeňovania či skracovania pracovného času, harmonizovania alebo naopak narušenia súladu pracovného a rodinného života, a to všetko aj vo svetle vplyvu digitalizácie na fyzické i duševné zdravie pracujúcich.

Vítané sú i vlastné námety, ktoré problematika štvrtého ročníka sympózia ponúka. Vyberte si tézu, konzultanta a prihláste sa.

**Kedy a kde?** 5. – 6. apríla 2019 v učebno – výcvikovom zariadení v Danišovciach

**Kto sa môže prihlásiť?** Sympózium je určené pre študentov druhého až piateho ročníka Právnickej fakulty Univerzity P.J. Šafárika v Košiciach.

**Ako „ďalej“ s vybranou tézou?**

* Vybrať si môžete z ponúkaných téz, zverejnených aj na stránke Katedry PP a PSZ v sekcii „Nástenka“.
* Konkrétny názov príspevku možno upraviť v závislosti od jeho obsahu.
* S vybranou tézou je možné sa prihlásiť najneskôr **do 1. marca 2019** na adresu konzultanta podľa vybranej tézy.

**Aký je požadovaný rozsah príspevku a termín jeho spracovania?**

* Príspevok musí byť spracovaný najmenej v rozsahu 6 – tich normostrán.
* Spracovanie príspevku s vybranou tézou sa očakáva **do 1. apríla 2019**.

**Čo ma čaká?**

* Prezentácia príspevku pred konzultantami a spolužiakmi. Výstupom sympózia je zborník príspevkov v tlačenej podobe a knižná odmena pre tri najlepšie ohodnotené príspevky.

**V prípade akýchkoľvek ďalších otázok kontaktuje:**

[marcel.dolobac@upjs.sk](mailto:marcel.dolobac@upjs.sk)

[monika.seilerova@upjs.sk](mailto:monika.seilerova@upjs.sk)

lubos.dobrovic@upjs.sk

**Garanti:**

doc. JUDr. Milena Barinková, CSc.

JUDr. Marcel Dolobáč, PhD.

**Tézy k IV. ročníku študentského sympózia z pracovného práva**

**(5. až 6. apríl 2019, Danišovce)**

***Ochrana zamestnanca perspektívou priemyselnej revolúcie 4.0***

***doc. JUDr. Milena Barinková, CSc.***

* Práca z domu - možnosť, nevyhnutnosť či výhoda?
* Priemyselná revolúcia 4.0 a riešenia nedostatku pracovnej sily
* Od robota Emila ku dronom alebo ako roboty ovplyvňujú pracovnoprávne vzťahy
* Pracovné podmienky v digitálnej dobe

***JUDr. Marcel Dolobáč, PhD.***

* Informačný vek ako tvoriteľ a ničiteľ pracovných príležitostí
* Nová éra atypického pracovného práva 4.0?
* Ochrana duševného zdravia zamestnanca pod tlakom informatizácie
* Informatizácia, robotizácia, kratší pracovný čas, vyššie odmeňovanie – realita či útopia?

***JUDr. Ľuboš Dobrovič, PhD.***

* Crowdworking, crowdsourcing a freelancing vo svetle možnej (nutnej) sociálnoprávnej ochrany a ich vplyvu na duševné zdravie
* Zdieľaná (kolaboratívna) ekonomika a jej vplyv na pojem zamestnanec, zamestnávateľ a závislá práca
* Ochrana súkromia zamestnanca na pracovisku pred vplyvmi moderných technológii v judikatúre ESĽP a SD EÚ (sledovanie kamerovým systémom a GPS, kontrola elektronickej pošty, mystery shopping)
* Negatíva a pozitíva zavedenia univerzálneho základného príjmu (Universal Basic Income) na trh práce a možnosti jeho právneho zakotvenia

***JUDr. Monika Seilerová, PhD.***

* Online platformy a nové spôsoby výkonu práce – sú „v rukách“ pracovného práva?
* Digitálny svet – prínos či nástraha pre ochranu zdravia jednotlivca (zamestnanca)?
* Telepráca a zaistenie bezpečnosti a ochrany zdravia pri práci
* SmartWorking

***Mgr. Ivan Kundrát***

* Telešikana
* Mladiství zamestnanci v kontexte priemyselnej revolúcie 4.0
* Právo byť odpojený
* Nové formy monitorovania zamestnancov ako zdroj stresu na pracovisku